കാമുകിയുമായി പിണങ്ങിയ ശേഷം ആത്മഹത്യക്കായി റെയില്വേ പാളത്തില് ഇരിക്കുന്നു... വിഷാദനായിരിക്കുന്ന യുവാവ് ട്രെയിനിടിച്ച് മരിക്കുന്നു ഇന്സ്റ്റാഗ്രാമില് ഫോളോവേഴ്സിന്റെ എണ്ണം കൂട്ടാന് 20കാരന് സമൂഹമാധ്യമങ്ങളില് പങ്കുവെച്ച വീഡിയോയ്ക്ക് പിന്നാലെ അറസ്റ്റ് ആത്മഹത്യ പ്രേരണക്കേസില് 20കാരന് അറസ്റ്റില്. ഇന്സ്റ്റാഗ്രാമില് ഫോളോവേഴ്സിന്റെ എണ്ണം കൂട്ടാന് ആത്മഹത്യ ചെയ്യുന്ന വീഡിയോ പോസ്റ്റ് ചെയ്ത ബന്ദ്ര സ്വദേശി ഇര്ഫാനാണ് അറസ്റ്റിലായത്. കാമുകിയുമായി പിണങ്ങിയ ശേഷം ആത്മഹത്യക്കായി റെയില്വേ പാളത്തില് ഇരിക്കുന്നു. വിഷാദനായിരിക്കുന്ന യുവാവ് ട്രെയിനിടിച്ച് മരിക്കുന്നു ഇതായിരുന്നു 20കാരന് സമൂഹമാധ്യമങ്ങളില് പങ്കുവെച്ച വീഡിയോ. എന്നാല്, റെയില്വേ ട്രാക്കില് ഇരിക്കുന്നത് സത്യമായിരുന്നുവെങ്കിലും എഡിറ്റിങ് ആപ്പ് വഴിയായിരുന്നു ട്രെയിന് ഇടിക്കുന്നതിന്റെ ദൃശ്യങ്ങളുണ്ടാക്കിയത്. ഇതോടെ യുവാവിനെതിരെ ആത്മഹത്യ പ്രേരണ കുറ്റത്തിന് കേസെടുത്താണ് അറസ്റ്റ് ചെയ്തിരിക്കുന്നത്. ശനിയാഴച് രാത്രി ബന്ദ്ര റെയില്വേ പൊലീസ് കസ്റ്റഡിയിലെടുത്ത ഇര്ഫാനെ കോടതിയില് ഞായറാഴ്ച ഹാജരാക്കി. ജി.ആര്.പിയുടെ ട്വിറ്റര് പേജില് വിഡിയോ പ്രത്യക്ഷപ്പെട്ടതോടെയാണ് പൊലീസിന്റെ ശ്രദ്ധയില്പ്പെടുന്നത്. തുടര്ന്ന് നടത്തിയ അന്വേഷണത്തില് ഇര്ഫാനെ കണ്ടെത്തുകയായിരുന്നു. ബന്ദ്ര, ഖാര് റെയില്വേ സ്റ്റേഷനുകള്ക്കിടയിലായിരുന്നു വീഡിയോ ചിത്രീകരണം.